Rossiya yil boshidan dunyoning 43 mamlakatiga 11 mlrd dollarlik qurol-aslaha yetkazib berdi

“Rosoboroneksport” 2019-yilda dunyoning 43 mamlakatiga 11 milliard dollarlik qurol-aslaha yetkazib berdi va 800 ta yangi shartnoma imzoladi. Bu haqda kompaniya rahbari Aleksandr Mixeyev ma’lum qildi, deya xabar beradi “Izvestiya”.

Mixeyevning aytishicha, bunday natijalarga o‘ta qattiq raqobat sharoitida erishilgan.
Sanksiyalarga qaramay, Rossiya Turkiyaga havo hujumiga qarshi S-400 tizimlarining barcha komponentlarini yetkazib berish bo‘yicha shartnomani muddatidan avval bajargan.
Shuningdek, Hindistonda Kalashnikov avtomatlarini ishlab chiqarish bo‘yicha dunyoda ilk qo‘shma korxona ishga tushirilgan.